stanford-oval/wikipedia huggingface dataset:
הלודרמה ארסית
תיאור

לטאה זו גדולה יותר מקרובתה (ההלודרמה המרירית): אורכה 57–91 ס"מ בממוצע ומשקלה 2–4 ק"ג, כשהזכרים גדולים מעט מהנקבות.
להלודרמה גוף וראש שחור ולאורך צידי הגוף ישנם קשקשים גרמיים היוצרים כתמי חברבורות צהובות או כתומות בצידי הגוף, על הגפיים והזנב ועל הגב. הזנב עבה ומשמש לאגירת שומן בעתות רעב, אך איננו יכול להינתק מגופה כמו רוב הלטאות. הראש רחב ושחור לגמרי, והעיניים קטנות. כמו לנחשים, ללטאה יש לשון מפוצלת שחורה העוזרת בהרחה ולסתות חזקות עם שיניים אחוריות ארסיות.
אקולוגיה

לטאה זו מצויה מדרום מדינת סונורה במקסיקו לאורך חוף האוקיינוס, עד לגואטמלה שבמרכז אמריקה. היא נפוצה במדבריות, ערבות, יערות פתוחים טרופיים ונשירים, חופים והרים סלעיים עד גובה 1,500 מ'. לטאות ממין זה יוצאות בעיקר בשעות הלילה, בייחוד אלו החיות במדבר.
ההלודרמה הארסית היא טורפת שניזונה בעיקר מביצים של עופות וזוחלים, והיא מחפשת אותם על הקרקע ועל העצים. הלטאות ניזונות גם מעופות קטנים, זוחלים אחרים כמו לטאות, דוחיים, עכברים, חולדות וחרקים גדולים. כמו לטאות הכוח, הן לא יימנעו מקניבליות, וההורים נוטשים את צאצאיהם הצעירים אחרי בקיעתם. בשבי הם אוכלים בעיקר בשר של יונקים, כמו עכברים, בתוספת ביצי עופות.
הלטאה תופסת את טרפה, מטלטלת אותו וכשנוטף דם, הארס מהשיניים מטפטף לפצע והורג את הטרף. הארס בדרך כלל לא משפיע על בני אדם, אך הוא יכול לגרום לנפיחות האזור, בצקת, דימום פנימי והיפותרמיה.
תת-מינים

לטאה זו היא קרובתה של ההלודרמה המרירית הנפוצה באותם אזורים ושניהם המינים היחידים במשפחת ההלודרמיים, הקרובה ללטאות הכוח וקרבה רחוקה לנחשים.
להלודרמה הארסית ארבעה תת-מינים (ע"פ כמה מיונים, חלקם מינים עצמאיים):
Heloderma horridum alvarezi - נפוץ במדינת צ'יאפס במקסיקו
Heloderma horridum charlesbogerti - נפוץ בנהר מוטגואה בגואטמלה
Heloderma horridum exasperatum - נפוץ בהרי סיירה מדרה ובנהרות פוארטה ומאיו במדינות סונורה וסינלואה, במקסיקו
Heloderma horridum horridum - נפוצה במדינות אואחאקה וסינלואה במקסיקו
הערות שוליים

↑  הלודרמה ארסית באתר הרשימה האדומה של IUCN
ריצ'מונד טרנר

| --- | --- |

אדמירל ריצ'מונד טרנר
 לידה:  27 במאי 1885 פורטלנד, אורגון
 פטירה:  12 בפברואר 1961 (בגיל 75) מונטריי, קליפורניה
 מקום קבורה:  בית הקברות הלאומי שער הזהב 
 מדינה:  ארצות הברית 
 השכלה:  מכללת המלחמה של הצי  האקדמיה הימית של ארצות הברית 
 השתייכות:  הצי האמריקני צי ארצות הברית
 תקופת הפעילות:  1904–1947 (כ־43 שנים)
 דרגה:   אדמירל
 תפקידים בשירות
 מפקד נושאת המטוסים סרטוגה   ראש אגף תכנון במשרד המלחמה   מפקד הכוח האמפיבי של צי האוקיינוס השקט
 פעולות ומבצעים
 מלחמת העולם השנייה המערכה באיי שלמה
 עיטורים
 צלב הצי מדליית השירות המצוין של הצי מדליית השירות המצוין
 
ריצ'מונד קלי טרנר (באנגלית: Richmond Kelly Turner; ‏27 במאי 1885 – 12 בפברואר 1961) היה אדמירל בצי ארצות הברית במהלך מלחמת העולם השנייה, ונודע בעיקר בשל פיקודו על הכוחות האמפיביים במערכה באסיה ובאוקיינוס השקט.
ראשית חייו ותחילת הקריירה

טרנר נולד בפורטלנד שבאורגון ב-27 במאי 1885 לאנוך וללורה פרנסיס טרנר, אך גדל בעיר סטוקטון שבקליפורניה. ב-1904 התקבל ללימודים באקדמיה הימית של ארצות הברית, וסיים את לימודיו ארבע שנים לאחר מכן. לאחר סיום לימודיו שירת על סיפון מספר כלי שיט, וב-1913 קיבל טרנר את הפיקוד על המשחתת "סטוראט". לאחר שסיים קורס בחימוש שירת טרנר על אוניות המערכה "פנסילבניה", "מישיגן" ו"מיסיסיפי" בין השנים 1916 ו-1919. מ-1919 עד 1922 שימש טרנר קצין חימוש במפעל לייצור תותחים ימיים בוושינגטון די. סי., ולאחר מכן עבר לשרת כקצין אש באוניית המערכה "קליפורניה".
לאחר שקיבל דרגת קומנדר ב-1925, עבר טרנר לשרת בלשכת החימוש במשרד הצי, וב-1927 השלים לימודי טיס בבית הספר לטיסה של צי ארצות הברית בפנסקולה שבפלורידה. בשנים שלאחר מכן מילא טרנר מספר תפקידים ימיים בעלי נטייה אווירית, כגון מפקד נושאת המטוסים הימיים "ג'ייסון", וקצין המבצעים של נושאת המטוסים סרטוגה. לאחר שקיבל דרגת קפטן למד טרנר במכללת המלחמה של הצי, ולאחר מכן התמנה למפקד הפקולטה לאסטרטגיה במכללה, תפקיד אותו החזיק עד 1938.
תפקיד השטח האחרון של טרנר היה הפיקוד על הסיירת הכבדה "אסטוריה", בהפלגתה הדיפלומטית לאימפריה היפנית ב-1939. ב-1940–1941 שימש טרנר מנהל אגף התכנון בוושינגטון די. סי. ובסוף 1941 קיבל דרגת אדמירל משנה.
אחריות לפרל הארבור

בתוקף תפקידו כראש אגף תכנון במשרד הצי, היה טרנר כפוף רק לקצין המבצעים הראשי של הצי, אדמירל הרולד סטארק, בזמן ההתקפה על פרל הארבור ב-7 בדצמבר 1941. אף על פי כן, לטרנר היו סמכויות נרחבות בהחלטות התלויות במידע מודיעיני, והיה זו הוא שהחליט שלא לשלוח למפקד צי האוקיינוס השקט, אדמירל האסבנד קימל, מידע סודי שיירטו מפענחי הצפנים האמריקנים בנוגע לכוונת היפנים לתקוף את בסיס הצי בפרל הארבור מהאוויר ומהים. לאחר המלחמה העיד קימל שלו היה מגיע אליו המידע מבעוד מועד, הוא היה שומר על רמת כוננות גבוהה, והיפנים לא היו מצליחים להשיג הפתעה. ההיסטוריון גורדון פראנג' טען ש"אם טרנר חשב שסיכויי התקפה יפנית על פרל הארבור עמדו על 50 אחוז, היה זה מחובתו לומר זאת באופן ברור בדיווחיו לקימל. הוא ניצח בקרב בין תוכניות המלחמה והמידע המודיעיני, והיה עליו לשאת בתוצאות. אם הערכותיו היו מאפשרות לארצות הברית להדוף את המתקפה היפנית על פרל הארבור, טרנר היה זכאי להכרעה ולהוקרת התודה של האומה. באותה מידה, הוא היה יכול לנקות עצמו מאשמה בתבוסה.
מלחמת העולם השנייה

בדצמבר 1941 התמנה טרנר לסגנו של מפקד הצי האמריקני, אדמירל ארנסט קינג, תפקיד אותו מילא עד יוני 1942. מעט לפני קרב גוודלקנל קיבל טרנר את הפיקוד על הכוח האמפיבי בדרום האוקיינוס השקט, ובמסגרתו היה אחראי על ההיבט האמפיבי של המערכה באיי שלמה ושל המשך הלחימה באסיה ובאוקיינוס השקט בשנים הבאות, ואף היה אחראי על ההיבט האמפיבי של הפלישה המתוכננת ליפן, אך זו בוטלה לאחר כניעת יפן באוגוסט 1945.
לאחר המלחמה

לאחר מלחמת העולם השנייה שירת טרנר, אז בדרגת אדמירל, במועצה הכללית של מחלקת הצי בממשל, והיה נציג הצי בוועידת המטות הצבאיים של האומות המאוחדות. הוא פרש מהצי ביולי 1947, ונפטר ב-12 בפברואר 1961 במונטריי שבקליפורניה, ונטמן בבית הקברות הלאומי שער הזהב בסן ברונו שבקליפורניה, לצידם של צ'סטר נימיץ וריימונד ספרואנס, אדמירל נוספים ששירתו בזירת האוקיינוס השקט במלחמת העולם השנייה.
ראו גם

קרב גוודלקנל
לקריאה נוספת

Prange, Gordon, Donald Goldstein and Katherine Dillon. Pearl Harbor: The Verdict of History. McGraw-Hill Book Co. 1986. ISBN 0070506795
הערות שוליים

↑  Prange, עמ' 292–295
| --- | --- |
בקרת זהויות :  NLI: 987007349038205171  BnF: cb18042400p (data)  ISNI: 0000 0000 8199 0915  LCCN: no92002654  NARA: 10576085  SNAC: w6vh6bvc  SUDOC: 136400124  VIAF: 11872294   WorldCat (עם VIAF): 11872294
ממשלת מצרים

ממשלת מצרים  ידועה גם בתור מועצת השרים של מצרים (בערבית مجلس الوزراء ) היא הרשות המבצעת אשר בראשה עומד ראש הממשלה.
לממשלה יש תפקיד מוביל בעיצוב סדר היום של הפרלמנט. כאשר הממשלה יכולה להציע חוקים לפרלמנט ותיקונים עבור חוקים אשר נדונים במהלך ישיבות של הפרלמנט.
הפרלמנט המצרי רשאי להגיש הצעה של אי אמון בממשלה, דבר אשר עלול להוביל להתפטרות מועצת השרים. לפרלמנט סמכות להורות לשרים לענות על שאלות חברי הפרלמנט, בכתב ובעל פה, במסגרת חקירות פרלמנטריות או דרך הצגת הנעשה במשרדי הממשלה.
בנוסף, השרים משתתפים בפגישות פרלמנטריות, כאשר מדובר בחוקים הנוגעים לתחומי האחריות שלהם.
תפקידי הממשלה

קביעת המדיניות הכללית של המדינה בשיתוף עם נשיא הרפובליקה ופיקוח על יישומה בהתאם לחוקים ולהחלטות הרפובליקניות.
ניהול תיאום ומעקב אחר עבודתם של משרדי מחלקות שונות הפועלים תחת הממשלה, וכן ארגונים ומוסדות ציבוריים.
קבלת החלטות ניהוליות וביצוען בהתאם לחוקים ולצווים ופיקוח על יישומן.
הכנת חשבונות וצווים.
הכנת טיוטה כללית עבור תקציב המדינה.
הכנת טיוטת תוכנית כללית לניהול המדינה.
התקשרות ומתן הלוואות לגופים פרטים בהתאם לכללי החוקה.
פיקוח על יישום החוק, שמירה על ביטחון המדינה והגנה על זכויות האזרחים והאינטרסים של המדינה.
מבנה הממשלה

מועצת השרים בדרך כלל מורכבת מהשרים הבאים (יורדים לפי חשיבות):
ראש הממשלה: ראש ממשלת מצרים והעומד בראש מועצת השרים.
השרים: חברי מועצת השרים. כיום יש 27 שרים בממשלה זו.
שרי המדינה: 8 שרים במשרד ראש הממשלה (שרים קבועים), שרים עם אחריות ספציפית. תפקיד שרי המדינה הוא מעבר לתפקיד שר רגיל, שבו ניתן ליצור או לבטל את המינויים כך שיתאימו לסדרי העדיפויות של הממשלה לטווח קצר או עם כישורים מסוימים במועמדים ללא שינויים במבנה הממשל, למשל משרד המדינה לענייני איכות הסביבה.
שרים ללא תיק: שרים שאינם נושאים תיק ספציפי אך פועלים תחת הממשלה ולפעמים נמצאים בפגישות של מועצת השרים, למשל: האלוף מוראד מוואפי, לשעבר ראש המודיעין המצרי .
ראשי הגופים: אשר מנהלים מחלקות חשובות בתחומים ספציפיים ואינם שייכים לתחום השיפוט של אף אחד מהשרים, אלא כפופים ישירות אל ראש הממשלה, למשל ראש רשות תעלת סואץ.
סגני השרים: המספקים סיוע לשרים בהתמחויותיהם, כמעט ולא משתתפים בישיבות הממשלה.
השרים

פרק זה טעון עדכון. אנא תרמו לוויקיפדיה .
על מנת לכהן כשר בממשלה 
החוקה המצרית מחייבת את קיום תנאי הזכאות הבאים לכל השרים:
להיות אזרח מצרי, לא פחות מ -30 שנה, וליהנות מזכויות אזרחיות ופוליטיות מלאות.
השר אינו רשאי לעסוק  או להחזיק בכל עסק עצמאי, פיננסי או תעשייתי בתקופת כהונתו.
הממשלה הנוכחית בראשות מוסטפא מדבולי מכהנת החל מ-14 ביוני 2018, בממשלה זו 8 שרות, היצוג הנשי הגבוה ביותר אי פעם בממשלת מצרים.
| משרד | שם השר |
| --- | --- |
ראש הממשלה: מוסטפא מדבולי
הביטחון(אנ'): השר מוחמד אחמד זכי
היצור הצבאי(אנ'): מוחמד אל אעסר
הפנים(אנ'): השר מוחמד תאופיק
החוץ(אנ'): השר בדר עבד אל-עאטי
האוצר(אנ'): מוחמד מהיט
תחום העתיקות (ער'): פרופסור ח'אלד אל-ענני*
איכות הסביבה(אנ'): השרה יסמין פואד
פיתוח מקומי(ער'): מחמוד סראווי
התיירות(אנ'): השרה ראניה אל-מאשט
החקלאות והקרקעות(אנ'): עז א-דין אבו סטיאת
המים וההשקיה(אנ'): חוסאם מוגאזי
התקשורת וטכנולוגיית המידע(אנ'): עמר טלאת
התרבות(אנ'): השרה ד"ר אינס עבד-אל דאייהם
הבריאות והאוכלוסייה(אנ'): האלה חלמי אל-סעיד*
הרווחה והסולידריות(ער'): ג'יאדה ואהלי**
ההגירה וכח האדם(אנ'): ג'אמל סאוראור
ההגירה (מחוץ למצרים) (ער'): נביל מכרם עבד אל-שהיד*
הווקף וההקדשים(אנ'): מוחמד מוכתאר ג'ומעה**
התעופה האזרחית(אנ'): מוחמד עבאס חלימי
התחבורה(אנ'): סעד אל-גיושי
המסחר והתעשייה(אנ'): אמיר נאסר
המגזר העסקי הציבורי(ער') (חברות ממשלתיות): ח'אלד בדווי
האספקה והמסחר הפנימי(ער'): עמר אדל ביואמוי
פיתוח מנהלי(ער'): (אוחד לתוך משרד הבריאות)
שיתוף פעולה בינלאומי(ער'): ד"ר סהר נאסר**
המשפטים(אנ'): מוחמד חוסאם עבד אל-רחים*
עניינים פרלמנטרים(ער'): מג'די אל עג'תי
החינוך והחינוך הטכני(ער'): אל-אלהלי אל סהרביני
השכלה גבוהה והמחקר האקדמי(אנ'): ח'אלד עבדול ג'אפר*
השיכון והבינוי(אנ'): מוסטפא מדבולי
האנרגיה והחשמל(אנ'): מוחמד שאקר**
הנפט ומשאבי הטבע(אנ'): טארק אל מולאא*
הנוער והספורט(ער'): אשרף סאובי
שרים אשר שירותו תחת הממשלה הקודמת בהנהגת שריף אסמאעיל.*
שרים אשר שירותו גם תחת הממשלה בהנהגת אבראהים מחלב**
ראו גם

נשיא מצרים
פוליטיקה של מצרים
ראש ממשלת מצרים
הפרלמנט המצרי
לורימר

| --- | --- |

 נתונים כלליים
 מייסדים:  אירווין מולאסקי, מרוו אדלסון, לי ריץ' 
 תקופת הפעילות:  1 בפברואר 1969 – 14 ביולי 1993 (24 שנים) 
 חברת אם:  לורימר-טלפיקצ'רס 
 חברות בנות:  טלפיקצ'רס 
 מיקום המטה:  קלבר סיטי 
 ענפי תעשייה:  בידור 
 מוצרים עיקריים:  תוכנית טלוויזיה, יצירת קולנוע 
 
לורימר הפקות (באנגלית: Lorimar Productions) הייתה חברת הפקה שהפיקה סדרות טלוויזיה וסרטי קולנוע בין השנים 1969–1993. החברה הייתה אחראית לכמה מהלהיטים הגדולים ביותר בטלוויזיה המסחרית האמריקאית, כמו גם לכמה הצלחות קולנועיות ראויות לציון. במהלך פעילותה נרכשה החברה על ידי תאגיד האחים וורנר, ולאחר מספר שנות פעילות כחברת בת, הופסקה פעילותה בשנת 1993.
את החברה ייסדו מרוו אדלסון, אירווין מולאסקי ולי ריץ', שקרא לחברה על שם אשתו דאז של אדלסון לורי, וראשי התיבות של שמותיהם מולאסקי, אדלסון, ריץ'.
היסטוריה

הלהיט הטלוויזיוני הראשון של לורימר היה סדרת הטלוויזיה "משפחת וולטון" ששודרה ב-1972 לאחר הצלחתו של סרט טלוויזיה בן שעה ב-1971. במהלך שנות ה-70 ידעה החברה מספר רב של הצלחות, כאשר הסדרה המוצלחת ביותר אותה הפיקה הייתה דאלאס, ששודרה לראשונה ב-1978 ומאז שודרה במהלך 14 עונות רצופות. הצלחתה הכלכלית של לורימר איפשרה לה לרכוש את תאגיד "אלייד ארטיסטס פיקצ'רס קורפוריישן" (Allied Artists Pictures Corporation), חברת הפקה בעלת עבר מפואר, שנקלעה לקשיים כלכליים. הרכישה כללה את ארכיון החברה, שהפיקה סרטים ידועים כ"קברט" ו"פרפר".
בשנות ה-80 התמחתה לורימר ביצירת קומדיות מצבים לכל המשפחה. בין היתר הפיקה את הסדרה "צער גידול בנות".
בשנת 1986 התאחדה לורימר עם תאגיד הסינדיקציה הטלוויזיוני "טלפיקצ'רס" (Telepictures), ונקראה מאז "לורימר-טלפיקצ'רס". באותה שנה רכש התאגיד החדש את חברת MGM מטד טרנר.
ב-1988 שינתה החברה את שמה ל"לורימר טלוויז'ן" (Lorimar Television). החברה החדשה נרכשה על ידי תאגיד "טיים" שמוזג עם חברת האחים וורנר ליצירת טיים וורנר. חברת ההפצה של לורימר אוחדה עם חברת ההפצה הטלוויזיונית של וורנר. בשם "טלפיקצ'רס" נעשה שימוש בתאגידי ההפקה וההפצה של וורנר. חברת MGM, אולפנה וארכיוני נמכרו לחברת סוני. לורימר המשיכה בפעילות הפקה עד 1993 ואז אוחדה לתוך חברת "האחים וורנר - טלוויזיה". הסדרה האחרונה שהופקה תחת השם "לורימר" הייתה "Time Trax", הפקה משותפת אמריקנית אוסטרלית על שוטר הנוסע במכונת זמן. הסדרה נמשכה שתי עונות.
הפקות טלוויזיה

הרשימה הבאה היא רשימה חלקית של הפקות הטלוויזיה הבולטות של לורימר בשנות פעולתה:
משפחת וולטון (The Waltons):‏ 1972–1981.
שמונה זה מספיק (Eight Is Enough): ‏1977–1981.
דאלאס (Dallas): ‏1978–1991.
נוטס לנדינג (Knots Landing)‏: 1979–1993.
פלמינגו רואד (Flamingo Road)‏: 1980–1982.
פלקון קרסט (Falcon Crest)‏: 1981–1990.
האנטר (Hunter): ‏1984–1991.
קרובים רחוקים מאוד (Perfect Strangers)‏: 1986–1993.
The Comic Strip:‏ 1987
צער גידול בנות (Full House): ‏1987–1995.
אריזה משפחתית (Family Matters)‏: 1989–1998.
אבא חורג, אמא חורגת (Step by Step)‏: 1991–1998.
הפקות קולנוע

לורימר לא הסתפקה בהפקה טלוויזיונית, אלא גם הפיקה כעיסוק נוסף מספר סרטי קולנוע, החל מסוף שנות ה-70. רוב הסרטים הופצו על ידי אולפני קולנוע אחרים שרכשו מלורימר את זכויות ההפקה. בסוף שנות ה-80 הפעילה החברה חברת הפקה והפצה שנקראה "סרטי לורימר" (Lorimar Motion Pictures), ובשנת 1988 ארגנו אותה מחדש בשם "לורימר פילם אנטרטיינמנט" (Lorimar Film Entertainment). החברה הייתה קשורה בהסכם הפצה עם חברת האחים וורנר. גם לאחר רכישת לורימר על ידי האחים וורנר המשיכה החברה בהפקת סרטי קולנוע, עד לשנת 1990.
הרשימה הבאה היא רשימה חלקית של סרטים שהפיקה לורימר:
זרע התמרינד (1974) בכיכובם של ג'ולי אנדרוז ועומר שריף
להיות שם (Being There) ‏ (1977, הופץ בידי חברת יונייטד ארטיסטס).
את נערי המקהלה (The Choirboys) ‏ (1977, בהפצת יוניברסל).
האדומה הגדולה ה-1 (The Big Red One) ‏ (1980, הופץ בידי חברת יונייטד ארטיסטס).
הדוור תמיד מצלצל פעמיים (The Postman Always Rings Twice) ‏(1981, הופץ על ידי חברת סרטי פרמאונט).
מהומה בהוליווד (S.O.B.)‏ (1981, הופץ על ידי חברת סרטי פרמאונט)
שיוט ‏ (1980, ומופץ על ידי יונייטד ארטיסטס)
קרני (Carny) ‏ (1980, ומופץ על ידי יונייטד ארטיסטס)
הספר הלילה ‏ (1981, ומופץ על ידי סרטי פרמאונט)
בן כלבה ‏ (1981, ומופץ על ידי סרטי פרמאונט)
ויקטורי (Escape to Victory) ‏ (1981, ומופץ על ידי פרמאונט)
קצין וג'נטלמן (An Officer and a Gentleman) ‏(1982, הופק בשיתוף פעולה עם חברת פרמאונט, והופץ על ידי פרמאונט).
אזור המלח (The Dead Zone) ‏ (1983 הפקה משותפת עם חברת דינו דה לורנטיס, ומופץ על ידי סרטי פרמאונט)
טנק (Tank) ‏ (1984, בשיתוף ומופץ על ידי יוניברסל)
אריך ולטר

| --- | --- |

 לידה:  5 באוגוסט 1903 גורדן, הקיסרות הגרמנית הקיסרות הגרמנית 
 פטירה:  26 בדצמבר 1948 (בגיל 45) בוכנוואלד, שטח הכיבוש הסובייטי בגרמניה ברית המועצות 
 מדינה:  גרמניה 
 השתייכות:  רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1924–1945 (כ־21 שנים)
 דרגה:   גנרל-מיור
 תפקידים בשירות
 מפקד דיוויזיית פאנצר מוצנחת השנייה הרמן גרינג
 פעולות ומבצעים
 מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
פרידריך אריך ולתר (בגרמנית: Friedrich Erich Walther;‏ 5 באוגוסט 1903 – 26 בדצמבר 1948) היה גנרל גרמני במהלך מלחמת העולם השנייה, אשר עוטר בעיטור צלב האבירים של צלב הברזל עם עלי אלון וחרבות של גרמניה הנאצית.
היסטוריה > ראשית חייו

ולטר נולד ב-5 באוגוסט 1903 בגורדן, שהשתייכה לקיסרות הגרמנית. לאחר שסיים את לימודיו בתיכון, ולטר הצטרף למשטרת ברלין ב-1 באפריל 1924, שם סיים את הכשרתו עד אמצע מאי 1928. לאחר מכן עבד מ-16 ביוני 1928 עד 24 בפברואר 1933 במטה המשטרה באופולה, ולאחר מכן במטה בברלין. ב-25 בפברואר 1933 הצטרף למשטרת וקה כמפקד מחלקה והועלה לדרגת אובר-לויטננט ב-21 במרץ 1933.
ב-1 באוקטובר 1935 עבר ולטר ללופטוואפה בדרגת האופטמן ושירת שם עד ה-30 בספטמבר 1937 כמפקד פלוגה בגדוד היגר ה-1 של רגימנט הלופטוואפה "גנרל גרינג". לאחר מכן כיהן באותו תפקיד בגדוד הצנחנים ה-4 של הרגימנט עד סוף מרץ 1938, ולאחר מכן פיקד על הגדוד ה-1 במשך שנה. מאפריל 1939 ועד תחילת מלחמת העולם השנייה הועסק ולטר בפיקוח על חיילי הצנחנים במשרד התעופה של הרייך, וב-10 בנובמבר 1939 מונה כמפקד הגדוד ה-1 ברגימנט הצנחנים ה-1.
היסטוריה > מלחמת העולם השנייה

באפריל 1940 השתתף ולטר במערכה בנורווגיה, במאי 1940 הוא השתתף במתקפה המוטסת בהולנד וב-19 ביוני 1940 הועלה לדרגת מיור. במאי 1941 הוא השתתף בהתקפה המוטסת על האי כרתים, וב-24 במאי 1941 קיבל את עיטור צלב האבירים של צלב הברזל. מאז ספטמבר 1941 לחם ולטר בחזית המזרחית, ונלחם ליד לנינגרד, וב-1 בינואר 1942 הועלה לדרגת אוברסט-לויטננט. ולטר הוביל את הגדוד בחזית המזרחית עד 22 באפריל 1942, וב-31 במרץ 1942 קיבל את עיטור הצלב הגרמני בזהב. ב-17 בספטמבר 1942 מונה למפקד רגימנט הצנחנים ה-4, וביולי 1943 לחם עמו באי סיציליה ולאחר מכן באיטליה היבשתית. ב-2 במרץ 1944 הוא קיבל תוספת עלי אלון לעיטור צלב האבירים של צלב הברזל, ובספטמבר אותה שנה פיקד על צוות קרב במהלך הקרב על ארנהם. ב-24 בספטמבר 1944 מונה ולטר למפקד דיוויזיית פאנצר מוצנחת השנייה הרמן גרינג ולחם עמה בפרוסיה המזרחית, וב-30 בינואר 1945 הועלה לדרגת גנרל-מיור והועבר לעתודת המילואים. ב-1 בפברואר 1945 הוא קיבל תוספת חרבות לעיטור צלב האבירים של צלב הברזל, וב-27 במרץ 1945 הוא מונה שוב למפקד דיוויזיית פאנצר מוצנחת השנייה הרמן גרינג ופיקד עליה עד לכניעה ללא תנאי של הוורמאכט ב-8 במאי 1945.
היסטוריה > אחריתו

ב-5 בנובמבר 1945, ולטר נעצר על ידי ה-NKVD ושבוע לאחר מכן נידון ל-25 שנות מאסר על השתתפותו במלחמה נגד ברית המועצות. דרך מחנות סובייטים שונים הגיע למחנה מיוחד מס' 2 בוכנוואלד, שם מת מרעב ושחפת ב-26 בדצמבר 1948.
ב-23 בינואר 1996, זוכה ולטר על ידי משרד התובע הכללי של הפדרציה הרוסית.
יחסי בולגריה–סרביה

| יחסי בולגריה–סרביה |
| --- | --- |
בולגריה: סרביה


בולגריה: סרביה
שטח (בקילומטר רבוע)
110,879: 77,474
אוכלוסייה
6,746,791: 6,724,294
תמ"ג (במיליוני דולרים)
101,584: 75,187
תמ"ג לנפש (בדולרים)
15,057: 11,181
משטר
רפובליקה

יחסי בולגריה–סרביה הם יחסי החוץ בין הרפובליקה הבולגרית לבין הרפובליקה של סרביה. שתי המדינות הן חברות מלאות של תהליך לשיתוף פעולה בדרום מזרח אירופה, הסכם היציבות על דרום מזרח אירופה, יוזמת מרכז אירופה, מזרח אירופה משתפת פעולה היוזמה ועל הארגון הכלכלי של הים השחור שיתוף פעולה. המדינות חולקות 318 ק"מ של גבול משותף.
בולגריה הכירה בקוסובו כמדינה עצמאית ב-2008, מה שגרם באופן זמני ליחסים מתוחים בין שתי המדינות. שתי המדינות נהנות משיתוף פעולה אזורי טוב של תרבות, כפי שניתן לראות דוגמאות של הפקה משותפת של סרטים סרבים.
היסטוריה

בשנת 1867, חברה בולגרית, הפעילה בבוקרשט פנתה אל הסרבים עם טיוטה להסכם. הצד הבולגרי הציע הקמת מדינה משותפת סרבו-בולגרית, בראשותו של הנסיך הסרבי. ראש הממשלה הסרבי גרסנין קיבל את ההצעה הבולגרית במכתב מיוני 1867, אבל הוא סירב לחתום על המסמך, מחשש עד כמה היה הארגון הזה מייצג. הקמת מדינה משותפת זו נגעה לארגונים בולגרים אחרים, שתפסו אותה כביצוע של התוכנית של גרסנין שנקראה בשם Načertanije.
שתי המדינות כוננו את היחסים הדיפלומטיים ב-18 בינואר 1879 כנסיכות סרביה (עצמאית) ונסיכות בולגריה (וסאל של האימפריה העות'מאנית אשר מימשו דה פקטו את העצמאות). בשנת 1885 הכריזה סרביה מלחמה על נסיכות בולגריה. הסרבים שציפו לניצחון מהיר הוכו במהלך מלחמת בולגריה-סרביה, עניין שהוביל לפגיעה קשה במעמדו של המלך ולתהליך אשר בסיומו ויתר על כסאו לטובת בנו אלכסנדר הראשון. בשנת 1904 הוכתר פטר קאראג'ורג'ביץ' כמלך סרביה. הוא פעל לכינון שיתוף פעולה אזורי, תוך נקיטת קו פרו רוסי. שיתוף פעולה זה הוביל לכינון הליגה הבלקנית ולפריצת מלחמת הבלקן הראשונה במהלכה הוכתה האימפריה העות'מאנית. הבולגרים תקפו את בעלי בריתם לליגה הבלקנית ובמהלך מלחמת הבלקן השנייה הובסו. באוגוסט 1913 נחתם הסכם בוקרשט אשר סיים את המלחמה ובמסגרתו כמעט והוכפל שטחה של ממלכת סרביה ונוספו אליה כמיליון וחצי תושבים.
ב-1914, לאחר רצח פרנץ פרדיננד החל תהליך אשר בסיומו פלש הצבא האוסטרו-הונגרי לסרביה והחלה מלחמת העולם הראשונה. האוסטרו-הונגרים הוכו ונהדפו. ב-1915 הצטרפו הבולגרים לצד מעצמות המרכז, וביחד עם הגרמנים והאוסטרו-הונגרים תקפו שוב את סרביה והכריעו אותה. המלך פטר הראשון, ממשלתו וחלק מצבאו נסוגו מהממלכה ופונו לאיי יוון. בהמשך הצטרפו הסרבים למעגל קרבות החזית המקדונית וסייעו להכרעתה לטובת מדינות ההסכמה. לאחר תום המלחמה, תבוסת הבולגרים וקריסת האימפריה האוסטרו-הונגרית, הוקמה ממלכת הסרבים, הקרואטים והסלובנים. במהלך מלחמת העולם השנייה חברה בולגריה למדינות הציר, וסייעה בכיבוש יוגוסלביה באפריל 1941. בשנת 1944 התרחשה הפיכה צבאית בבולגריה, ובעקבות כך היא חברה לברית המועצות, ואף סייעה לה בשחרור יוגוסלביה מידי הגרמנים.
בשנת 2018 סרביה ובולגריה חגגו 140 שנים של יחסים דיפלומטיים.
נציגויות דיפלומטיות

בולגריה מחזיקה בסרביה שגרירות בבלגרד וקונסוליה כללית בניש. מאידך, סרביה מחזיקה בבולגריה שגרירות בסופיה בלבד.
GeForce 500

| --- | --- |
GTX 580 3GB תוצרת EVGA
GTX 580 3GB תוצרת EVGA
 מפתח:  Nvidia
 ארכיטקטורה:  פרמי
 תקופת השימוש:  9 בנובמבר 2010 – ינואר 2019 (כ־8 שנים)
 גרסת דרייברים אחרונה:  391.35
 תאריך גרסת דרייברים אחרונה:  27 במרץ 2018
 מספר טרנזיסטורים:  292 מיליון - 3 מיליארד
 ליתוגרפיית ייצור:  TSMC, 40 ננומטר
 מצב תמיכה:  לא נתמך
 פירוט על כרטיסי הסדרה
 כרטיסים לשוק הנמוך:  GT 505, GT 510, GT 520, GT 530
 כרטיסים לשוק הביניים:  GT 545, GTX 550 Ti, GTX 560, GTX 560 Ti, GTX 560 Ti-448
 כרטיסים לשוק הגבוה:  GTX 570, GTX 580
 כרטיסים לשוק המקצועני:  GTX 590
 תמיכת API
 גרסת Direct3D נתמכת:  Direct3D 11.0 (feature level 11_0)   מודל הצללה 5.1
 גרסת OpenGL נתמכת:  OpenGL 4.6
 גרסת OpenCL נתמכת:  OpenCL 1.1
 היסטוריה
 סדרה קודמת:  GeForce 400 
 סדרה הבאה:  GeForce 600 
 
סדרת כרטיסי המסך GeForce 500 היא סדרת מעבדים גרפיים (GPU) מסדרת GeForce, שפותחה ומשווקת על ידי אנוידיה, כהמשך לסדרת כרטיסי המסך GeForce 400, ובדומה לה, מבוססת אף היא על הממיקרו-ארכיטקטורה "פרמי". הסדרה משתמשת בליבות "פרמי" מחודשות בשם הקוד GF11x, על מנת לפתור את בעיות החום וצריכת החשמל שאפיינה חלק מכרטיסי הסדרה הקודמת. הסדרה יצאה לאור ב-9 בנובמבר 2010 עם השקת כרטיס המסך GTX 580.
סדרה זו התחרתה בסדרת Radeon HD 6000 של AMD. שתי הסדרות יצאו לאור לשוק בהפרש של חודש.
סקירה

הכרטיסים הגרפיים מסדרת 500 הם גרסאות מחודשות של הליבות הגרפיות ששימשו את סדרת GeForce 400, מבחינת ביצועים וניהול צריכת חשמל. בדומה לכרטיסי המסך מסדרת Nvidia GeForce 400, סדרת Nvidia Geforce 500 תומכת בממשקים הגרפיים DirectX 11.0, OpenGL 4.6 ו־OpenCL 1.1.
כרטיס המסך הראשון בסדרה, Nvidia GeForce GTX 580, הוא הראשון מבין כל כרטיסי "פרמי" שבו הופעלו כל 16 אשכולות מעבדי הזרימה וכל ששת בקרי הזיכרון של 64 סיביות (בניגוד לכרטיסי סדרת 400, שבו הושבתו חלקם). ביצועי המעבד הגרפי של כרטיס זה, GF110, השתפרו וכעת הוא יכול לבצע סינון חישובי נקודה צפה FP16 במהירות מלאה (הדור הקודם GF100 GPU יכול לבצע סינון FP16 בחצי מהירות בלבד) ויחידות z-culling משופרות.
ב-25 בינואר 2011, השיקה אנוידיה את הכרטיס GeForce GTX 560 Ti, ככרטיס ממוקד מטרה לשוק הבינוני-גבוה, קהל יעד שעבורו יחס העלות/תועלת נחשב פרמטר קנייה מרכזי. הכרטיס, שהשתמש בליבת GF114, הניב שיפור ביצועים של יותר מ-30% בהשוואה ל-GTX 460, ונמדד בביצועיו בין Radeon HD 6870 ל-6950 1GB של המתחרה AMD, ובכך החליף ה-GTX 560 Ti את קודמו GTX 470. בפברואר אותה השנה, השיקה אנוידיה את GTX 550 Ti על מנת להחליף את דגם ה-GTX 460 (768 MB), ולהתחרות ב-HD 6790 של AMD. במאי 2011 הוציאה אנוידיה לאור את כרטיס המסך GTX 560, ככרטיס מוכוון מטרה לשוק הביניים. הכרטיס נחשב לחלש יותר מאשר ה-560 Ti, אך עדיין עולה בביצועיו על ה-GTX 460 והשתווה בביצועיו ל־HD 6870. בנובמבר אותה השנה הוציאה אנוידיה מהדורה מוגבלת בשם GTX 560 Ti 448 Cores. עם זאת, למרות שגם כרטיס זה מותג תחת תת-הסדרה 560, הכרטיס לא משתמש בליבת GF114 אלא בליבת GF110 (אותה הליבה של ה-570 וה-580) עם מספר ליבות הצללה מושבתות, וביצועיו הגרפיים ממוקמים בין ה-560 Ti הסטנדרטי לבין ה-570.
ב-24 במרץ 2011, השיקה אנוידיה את כרטיס המסך GTX 590 כ"ספינת הדגל" של הסדרה. הכרטיס הוא דו ליבתי, ומכיל שתי ליבות GF110 הממוקמות על אותו מעגל מודפס, ובכך הפך הכרטיס לכרטיס הדו-ליבתי הראשון שאנוידיה הוציאה לאור מאז יציאתו של GTX 295 בתחילת 2009. לטענת אנוידיה, הכרטיס מסוגל להתמודד עם טכנולוגיית התלת-מימד 3D Vision פרי פיתוחה כשהוא עומד בפני עצמו (כלומר, לא כחלק ממערך SLI מרובה כרטיסים).
ב-13 באפריל 2011, השיקה אנוידיה את הכרטיס GT 520 ככרטיס ממוקד מטרה לשוק הנמוך, עם ביצועים נמוכים יותר מכרטיסי המספר המקבילים בשני הדורות הקודמים, ה-GT 220 וה-GT 420. עם זאת ובניגוד אליהם, הכרטיס תומך ב-Direct3D 11 (בניגוד לשני קודמיו מבוססי ליבת הטסלה הישנה יותר), והתעלה עליהם בביצועיו.
לקריאה נוספת

דייוויד קנטר, "Inside Fermi: Nvidia's HPC Push", באתר realworldtech.com,‏ 30 בספטמבר 2009
הערות שוליים

↑  "GeForce GTX 550 Ti To Launch On 15 March".
↑  Smith, Ryan (2011-11-09). "NVIDIA's GeForce GTX 560 Ti w/448 Cores: GTX 570 On A Budget".
↑  "ASUS NVIDIA GeForce GTX 590 graphics card reviewed and rated". Hexus (באנגלית בריטית). נבדק ב-29 במאי 2018. {{cite news}}:  (עזרה)
↑  מימין לשמאל: מספר יחידות פלט רינדור : מספר יחידות מיפוי טקסטורה : מספר יחידות הצללה
↑  רכיבי הזיכרון של ה-768 מגה בייט פועלים ברוחב אפיק של 128 ביט, רכיבי הזיכרון של ה-256 מגה בייט פועלים ברוחב אפיק של 64
↑  מספר יצרניות צד שלישי (EVGA, Gainward, Palit, MSI, Zotac) שיווקו את הכרטיס עם 3GB של זיכרון VRAM, במקום 1.5GB.